|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 30.martā** | **Nr. GND/2023/222** |
|  | **(protokols Nr.4; 8.p)** |

**Par dzīvojamās telpas “Šķieneri 8”-4, Šķieneri, Stradu pagasts, Gulbenes novads, izīrēšanu**

Gulbenes novada pašvaldības dokumentu vadības sistēmā 2023.gada 16.martā ar reģistrācijas numuru GND/5.4/23/634-L reģistrēts **….** (turpmāk – iesniedzējs), deklarētā dzīvesvieta: …., 2023.gada 16.marta iesniegums, kurā izteikts lūgums izīrēt dzīvojamo telpu Nr.4, kas atrodas “Šķieneri 8”, Šķieneros, Stradu pagastā, Gulbenes novadā (turpmāk – iesniegums).

Iesniedzējs, pamatojoties uz Gulbenes novada domes 2023.gada 23.februāra lēmumu GND/2023/95 “Par reģistrēšanu Gulbenes novada pašvaldības dzīvokļu jautājumu risināšanas reģistrā” (protokols Nr.3, 3.p.) reģistrēts Gulbenes novada pašvaldības palīdzības dzīvokļu jautājumu risināšanas 3.reģistrā.

Gulbenes novada pašvaldības dokumentu vadības sistēmā 2023.gada 10.martā ar reģistrācijas numuru GND/5.5/23/649 reģistrēts Gulbenes novada pašvaldības paziņojums, kurā iesniedzējam piedāvāts izīrēt dzīvojamo telpu Nr.4, kas atrodas “Šķieneri 8”, Šķieneros, Stradu pagastā, Gulbenes novadā. Ievērojot minēto, iesniedzējs ir sniedzis atbildi, izsakot piekrišanu izteiktajam piedāvājumam.

Pašvaldību likuma 4.panta pirmās daļas 10.punkts nosaka, ka viena no pašvaldības autonomajām funkcijām ir sniegt iedzīvotājiem palīdzību mājokļa jautājumu risināšanā, kā arī veicināt dzīvojamā fonda veidošanu, uzturēšanu un modernizēšanu.

Dzīvojamo telpu īres likuma 7.pants nosaka, ka dzīvojamās telpas īres līgumu rakstveidā slēdz izīrētājs un īrnieks, savukārt 9.pants nosaka, ka dzīvojamās telpas īres līgumu slēdz uz noteiktu termiņu.

Likuma “Par palīdzību dzīvokļa jautājumu risināšanā” 19.pantā noteikts, ka izīrējot dzīvojamo telpu, pašvaldības dome vai tās deleģēta institūcija nosaka, uz kādu termiņu slēdzams īres līgums.

Ņemot vērā minēto, pamatojoties uz Dzīvojamo telpu īres likuma 7. un 9.pantu, likuma “Par palīdzību dzīvokļa jautājumu risināšanā” 19.pantu, Pašvaldību likuma 4.panta pirmās daļas 10.punktu un Sociālo un veselības jautājumu komitejas ieteikumu, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Daumants Dreiškens, Guna Pūcīte, Guna Švika, Gunārs Ciglis, Intars Liepiņš, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, Gulbenes novada dome NOLEMJ:

1. NOSLĒGT dzīvojamās telpas Nr.4, kas atrodas “Šķieneri 8”, Šķieneros, Stradu pagastā, Gulbenes novadā, īres līgumu ar …, uz laiku līdz 2023.gada 30.jūnijam.

2. NOTEIKT … viena mēneša termiņu dzīvojamās telpas īres līguma ar SIA “Gulbenes Energo Serviss” noslēgšanai.

3. UZDOT SIA “Gulbenes Energo Serviss”, reģistrācijas numurs 546030000121, juridiskā adrese: Blaumaņa iela 56A, Gulbene, Gulbenes novads, LV-4401, sagatavot un noslēgt dzīvojamās telpas īres līgumu, līgumu par ūdens, kanalizācijas un siltuma pakalpojumiem.

4. NOTEIKT … par pienākumu pēc dzīvojamās telpas īres līguma noslēgšanas nekavējoties noslēgt līgumu ar SIA “Pilsētvides serviss” par atkritumu apsaimniekošanu.

5. NOTEIKT … par pienākumu pēc dzīvojamās telpas īres līguma noslēgšanas nekavējoties deklarēt dzīvesvietu lēmuma 1.punktā minētajā dzīvojamajā telpā.

6. IZSLĒGT … no Gulbenes novada pašvaldības dzīvokļu jautājumu risināšanas 3.reģistra.

7. Lēmuma izrakstu nosūtīt:

7.1. …

7.2. SIA “Gulbenes Energo Serviss”, Blaumaņa iela 56A, Gulbene, Gulbenes novads, LV-4401;

7.3. Gulbenes novada Stradu pagasta pārvaldei, juridiskā adrese: Brīvības iela 8, Gulbene, Gulbenes novads, LV-4401.

Gulbenes novada domes priekšsēdētājs A.Caunītis

Sagatavoja: Ligita Slaidiņa